## Verejné obstarávanie SW diel budovaných na agilných princípoch

Komentár pre celý tento dokument: Navrhujeme dopracovat, vobec nie je zrejme ako sa maju agilne metody aplikovat v konkretnych postupoch VO. Napriklad je agilita aplikovatelna v postupe sutazi navrhov.

Zákon o VO stanovuje požiadavku, aby verejný obstarávateľ v súťažných podkladoch uviedol všetky okolnosti, ktoré budú dôležité na plnenie zmluvy a na vypracovanie ponuky. Opis predmetu zákazky môže odkazovať aj na osobitný postup alebo metódu výroby alebo poskytovania požadovaných tovarov alebo služieb, ako aj na osobitný postup inej fázy ich životného cyklu, a to aj vtedy, ak tieto faktory netvoria súčasť ich hmotnej podstaty, musia však súvisieť s predmetom zákazky a byť primerané jej hodnote a cieľom.

**Agile je postavený na 4 základných hodnotách a 12 princípoch, ktoré sú obsiahnuté v tzv. Agile manifeste (http://agilemanifesto.org/).**

**4 hodnoty Agile:**

* Ľudia a komunikácia sú viac než procesy a nástroje.
* Funkčný softvér je viac než vyčerpávajúca dokumentácia.
* Spolupráca so zákazníkom je viac než dojednávanie zmluvy.
* Radšej reagovať na zmenu než sa držať plánu.

**12 princípov, na ktorých Agile funguje:**

* Najvyššou prioritou je uspokojiť zákazníka skorým a sústavným dodávaním hodnotného softvéru.
* Zmeny požiadaviek sú vítané dokonca aj v neskorých fázach vývoja. Agilné procesy dokážu pretaviť zmenu na konkurenčnú výhodu zákazníka.
* Dodávame funkčný softvér často, od niekoľkých týždňov po niekoľko mesiacov, s uprednostnením čo najkratších intervalov.
* Ľudia z biznisu a vývojári musia denne spolupracovať počas celého projektu.
* Postavte projekty na motivovaných ľuďoch. Poskytnite im prostredie, podporu a dôverujte im, že svoju úlohu splnia.
* Najlepším spôsobom odovzdávania informácií vývojovému tímu a v tíme je osobný rozhovor.
* Základným ukazovateľom napredovania je funkčný softvér.
* Agilné procesy podporujú trvalo udržateľný rozvoj. Sponzori, vývojári a užívatelia by mali byť schopní trvalo udržať konštantné tempo.
* Sústavný dôraz na technickú vyspelosť a kvalitný návrh podnecujú agilitu.
* Jednoduchosť – umenie vykonať naozaj len to potrebné, je nevyhnutnosť.
* Samoorganizované tímy vytvárajú najlepšie koncepty, požiadavky a návrhy riešení.
* Tím v pravidelných intervaloch vyhodnocuje sám seba s cieľom byť efektívnejší a prispôsobuje tomu svoje správanie.

*Predmet zákazky musí verejný obstarávateľ opísať jednoznačne, úplne a nestranne na základe technických požiadaviek podľa prílohy č. 3. zákona o VO. Technické požiadavky*

*a) zohľadnia požiadavky dostupnosti pre osoby so zdravotným postihnutím a riešenia vhodné pre všetkých užívateľov okrem náležite odôvodnených prípadov; ak právne záväzné akty Európskej únie ustanovujú záväzné požiadavky dostupnosti pre osoby so zdravotným postihnutím alebo riešenia vhodné pre všetkých užívateľov, v technických požiadavkách verejný obstarávateľ a obstarávateľ uvedú odkaz na príslušné právne záväzné akty Európskej únie,*

*b) musia byť určené tak, aby bol zabezpečený rovnaký prístup pre všetkých uchádzačov alebo záujemcov a zabezpečená hospodárska súťaž.*

Pre účely úspešnej aplikácie agilného postupu pri verejnom obstarávaní je potrebné, s ohľadom na vyššie uvedené, klásť dôraz najmä na nastavenie primeraných podmienok účasti, uplatniť príp. rozdelenie zákazky na časti (viď. **Príloha č. 8** - Rozdelenie zákaziek na časti) a korektne nastaviť mechanizmus zadávania konkrétnych zákaziek, napr. prostredníctvom jasných, presných a jednoznačných podmienok uvedených v zmluve, opcii alebo rámcovej dohode, ktorá určuje podmienky zadávania zákaziek počas jej platnosti.

**poznámka: nie je zbytočné citovať zákon o VO ? materiál by mal odporučiť uzavieranie RD podľa § 83 zákona o VOa stručne popísať, čo by mala RD obsahovať**

Nakoľko Rámcová dohoda a následné uzatváranie čiastkových zmlúv sa javí ako jeden z vhodných nástrojov pre využitie agilných postupov pre vývoj SW diel, uvádzame nižšie výpočet relevantných ustanovení zákona o VO, ktoré upravujú práve uzavretie rámcovej dohody.

Podľa § 83 ods. 2 zákona o VO *Rámcovú dohodu možno uzavrieť najviac na štyri roky okrem výnimočných prípadov odôvodnených predmetom rámcovej dohody. Rámcová dohoda sa končí uplynutím času alebo za podmienok uvedených v rámcovej dohode. Uzavretie rámcovej dohody nesmie brániť hospodárskej súťaži.*

Podľa § 83 ods. 3 zákona o VO *na základe rámcovej dohody môže verejný obstarávateľ alebo viacerí verejní obstarávatelia, ktorí boli jasne a určito identifikovaní v oznámení o vyhlásení verejného obstarávania, zadávať zákazku len hospodárskemu subjektu alebo hospodárskym subjektom, ktorí sú zmluvnou stranou tejto rámcovej dohody. Pri zadávaní zákazky na základe rámcovej dohody nemožno vykonať podstatné zmeny a doplnenia podmienok určených v rámcovej dohode.*

Podľa § 83 ods. 4 zákona o VO *ak je rámcová dohoda uzavretá s jedným hospodárskym subjektom, zákazky sa zadávajú v rámci podmienok určených v rámcovej dohode. Zadávaniu zákazky môže predchádzať písomná konzultácia. Ak je to potrebné, verejný obstarávateľ môže požiadať o doplnenie ponuky.*

Podľa § 83 ods. 5 zákona o VO *ak je rámcová dohoda uzavretá s viacerými hospodárskymi subjektmi, zákazky sa zadávajú jedným z týchto spôsobov upraveným v rámcovej dohode:*

*a) na základe podmienok upravených v rámcovej dohode bez opätovného otvárania súťaže, ak rámcová dohoda obsahuje všetky* *podmienky upravujúce plnenie zákaziek a objektívne podmienky na určenie hospodárskeho subjektu, ktorý bude zákazku plniť; podmienky musia byť uvedené aj v súťažných podkladoch k postupu verejného obstarávania použitému na uzavretie rámcovej dohody,*

*b) opätovným otvorením súťaže, ak rámcová dohoda neobsahuje všetky podmienky upravujúce plnenie zákaziek alebo*

*c) ak rámcová dohoda obsahuje všetky podmienky upravujúce plnenie zákaziek, zákazky sa zadávajú sčasti bez opätovného otvárania súťaže podľa písmena a) a sčasti opätovným otvorením súťaže podľa písmena b); objektívne kritériá, na určenie toho, či sa konkrétna zákazka zadá na základe podmienok upravených v rámcovej dohode alebo opätovným otvorením súťaže vrátane podmienok, na ktoré sa môže vzťahovať opätovné otvorenie súťaže, musia byť určené aj v súťažných podkladoch k postupu verejného obstarávania použitému na uzavretie rámcovej dohody.*

Podľa § 83 ods. 7 zákona o VO *pri súťažiach, ktoré sa opätovne otvárajú, sa postupuje na základe rovnakých podmienok, a ak je to potrebné, presnejšie formulovaných podmienok, aké sa použili pri postupe verejného obstarávania použitého na uzavretie rámcovej dohody, alebo iných podmienok, ktoré boli uvedené aj v súťažných podkladoch k postupu verejného obstarávania použitého na uzavretie rámcovej dohody a podľa nasledujúceho postupu:*

*a) zadávaniu každej zákazky predchádza písomná konzultácia s hospodárskymi subjektmi, ktoré sú schopné zákazku realizovať,*

*b) verejný obstarávateľ určí dostatočne dlhú lehotu na predkladanie ponúk; pri určení lehoty na predkladanie ponúk sa vezme do úvahy zložitosť predmetu zákazky, čas potrebný na vypracovanie a poslanie ponúk,*

*c) ponuky sa predkladajú písomne a ich obsah verejný obstarávateľ sprístupní až po uplynutí lehoty na predkladanie ponúk,*

*d) verejný obstarávateľ vyhodnocuje ponuky na základe kritérií na vyhodnotenie ponúk uvedených v rámcovej dohode, ktoré musia byť uvedené aj v súťažných podkladoch k postupu verejného obstarávania použitému na uzavretie rámcovej dohody.*